Almudena Arteaga

Almudena Arteaga Alcázar (Madril, 1967ko ekainaren 25a) madrildar idazlea da, eleberri historikoaren generoan nabarmendu dena. Infantadoko XX. dukesa da. 

 Bizitza 
Madrilen jaio zen 1967ko ekainaren 25ean, eta hiri horrexetan bizi gero, senarrarekin eta bi alabekin batera. Zuzenbidean lizentziaduna da Madrilgo Unibertsitate Konplutentsean. Espainiako eta Amerikako Zientzien, Arteen eta Letren Errege Akademiako kidea, eta Genealogia, Heraldika eta Nobleen diplomaduna da Salazar eta Castro Institutuan.

 Lan ibilbidea 
Sei urtez abokatu lanetan aritu zen, Zuzenbide Zibilean eta Lan Zuzenbidean espezializatu zela. Dokumentalista gisa lan egin zuen La insigne Orden del Toisón de Oro eta La Orden Real de España liburuetan, saiakera historikoan. 1997an argitaratu zuen bere lehen eleberria, La princesa de Éboli, eta haren arrakastari esker, Zuzenbide-jarduna utzi eta buru-belarri ekin zion literaturari. Lehen eleberri horren ostean, genero ezberdineko hogeitik gora lan idatzi ditu. 

2004ko Eleberri Historikoko Alfontso X. Jakintsua Saria irabazi zuen María de Molina. Tres coronas medievales (Maria de Molina. Erdi Aroko hiru koroa). 2012ko martxoan Azorin Eleberri Saria eman zioten Capricho lanarengatik, XIX. mendeko Madrilen barrena intrigaz egindako ibilbide historikoarengatik.

Hitzaldiak ere ematen ditu, eta artikulugile gisa jarduten du Espainiako egunkari eta aldizkari askotan.

 Infantaduaren Etxea 
Urriaren 30eko 33/2006 Legea, Gizonaren eta Emakumearen arteko Berdintasunari buruzkoa, onartu ostean, Almudena, seme-alaba nagusiena izanda, Infantadoaren Etxearen oinordeko nagusia bihurtu zen. Ordura arte bere neba Iñigo, gazteagoa, lehen gizonezkoa izateagatik XX. Távarako markesa izatekoa zena, 2012an hegazkin istripuan hil zen eta hura hil ostean bere neba Iván Armunia kondea ere izango zatekeen markesa, legea aldatu ez balitz.

2018ko azaroaren 17an, Estatuko Aldizkari Ofizialean argitaratu zen Infantadoko dukerriaren aldeko oinordetza, baita beste bost noblezia-titulu eta bi dignitate ere.

 Noble-tituluak 

 Infantadoko dukesa, Espainiako handia
 XVIII. Cea markesa. 2019an María Teresa Anchústegui eta Arteaga alabari eman zion titulu hori.
 Manzanares Real konderriko XXI. kondesa.
 XIV Monclova kondesa, Espainiako handia.
 X. Corres kondesa.
 Lazcanoren Etxeko XXVII. andrea, Espainiako handia.
 Aragoiko XXIV. almirantea.

 Lanak 

 Eleberriak 


 Saiakerak 


 Kontakizunak 


 Sariak eta aintzatespenak 

 Alfonso X.a Jakituna Eleberri Historikoaren Saria (2004), María de Molina, tres coronas Medievales lanagatik.
 "Ciudad de Zaragoza" Eleberri Historikoaren Nazioarteko Sariko finalista (2006), El desafío de las Damas, La verdad sobre la muerte del Conde Duque de Olivares lanarengatik.
 Ohorezko aipamena Espartaco sarian (2006), El desafío de las Damas, La verdad sobre la muerte del Conde Duque de Olivares lanarengatik.
 Algaba saria (2007) ex aequo "La Latina" Beatriz Galindo, maestra de reinas lanarekin.
 Azorín saria (2012), Capricho lanarengatik.
 Éboli-ko Printzesa Saria (Jaun txit gorena) Pastranako Udala) (2017).

 Erreferentziak 

 Kanpo estekak 
 Egilearen webgune ofiziala
 Alfontso X.a Jakituna saria irabazi osteko elkarrizketa

Kategoria:Madrildarrak
Kategoria:XX. mendeko Espainiako idazleak
Kategoria:XXI. mendeko Espainiako idazleak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Espainiako poetak
Kategoria:Emakume poetak
Kategoria:Dukesak
Kategoria:Markesak